Document ID: 32010R0468

A BIZOTTSÁG 468/2010/EU RENDELETE
(2010. május 28.)
a jogellenes, nem bejelentett és szabályozatlan halászatot folytató hajók uniós listájának összeállításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról, továbbá a 2847/93/EGK, az 1936/2001/EK és a 601/2004/EK rendelet módosításáról és az 1093/94/EK és az 1447/1999/EK rendelet hatályon kívül helyezéséről szóló, 2008. szeptember 29-i 1005/2008/EK tanácsi rendeletre (1) és különösen annak 27. és 30. cikkére,
mivel:
(1)
Az 1005/2008/EK rendelet V. fejezete megállapítja a jogellenes, nem bejelentett és szabályozatlan (IUU) halászatot folytató halászhajók azonosítására szolgáló eljárásokat, valamint az ilyen hajók uniós listájának összeállítására vonatkozó eljárásokat. A hivatkozott rendelet 37. cikke előírja az említett listán szereplő hajók tekintetében hozandó intézkedések körét.
(2)
Az 1005/2008/EK rendelet 27. cikke szerint az uniós listának tartalmaznia kell a Bizottság által azonosított IUU-hajókat.
(3)
A hivatkozott rendelet 30. cikke szerint az uniós listára a regionális halászati gazdálkodási szervezetek által elfogadott IUU-listán szereplő halászhajókat is fel kell venni.
(4)
Amíg a Bizottság nem azonosít közvetlenül más, a jogellenes, nem bejelentett és szabályozatlan halászatban részt vevő hajókat, az uniós lista csak a regionális halászati gazdálkodási szervezetek által elfogadott IUU-listákon szereplő hajókat tartalmazza.
(5)
Az e rendeletben előírt intézkedések összhangban vannak a Halászati és Akvakultúra-ágazati Irányítóbizottság véleményével,
ELFOGADTA EZT A RENDELETET:
1. cikk
E rendelet alkalmazásban az „IUU-hajók uniós listája” az 1005/2008/EK rendelet 27. cikke szerinti jogellenes, nem bejelentett és szabályozatlan halászatot folytató halászhajók listája.
2. cikk
Az IUU-hajók uniós listája a mellékletben szerepel.
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2010. május 28-án.

Labels: 11
6